Den Neie Feierkrop - Wikipedia, déi fräi Enzyklopedie

# Den Neie Feierkrop

### Vu Wikipedia, der fräier Enzyklopedie.

Entête

Den Neie Feierkrop ass eng satiresch Lëtzebuerger Wochenzeitung, déi fir d'éischt den 8. Oktober 1993 erauskomm ass. Erausgi gëtt e vun enger Société coopérative, an deer d'Auteuren an Zeechner, déi matschaffen, versammelt sinn. Ënnertitel war am Ufank Onofhängegt satirescht Wocheblat, deen awer, no engem Lapsus vum Jacques Santer an engem Interview, an Onofhängege Knaschtbeschmotzer emgedeeft gouf.

## [Änneren] Geschicht

Den Neie Feierkrop ass entstanen, nodeems de Jacques Drescher, dee Redakter bei der Zeitung vum Lëtzebuerger Vollek war, dës verlooss hat. Hien hat do e puer Joer laang freides eng satiresch Säit, De Feierkrop - Iwwert déi Déck, Fir déi Kleng, geschriwwen. Well dës Säit e grousse Succès hat, huet e mat anere Mataarbechter den Neie Feierkrop gegrënnt, deen dat selwescht Konzept, op 4 Säiten am A3 Format, virugefouert huet. D'Konzept an de Layout war am Ufank och vum Bordangs Louis beaflosst, enger Publikatioun, déi et Enn vun den 1980er Joeren op eng Dosen Nummere bruecht hat, an déi am Ëmfeld vun der Escher Kulturfabrik erauskoum.

Entête vum alen a vum neie Feierkrop

## [Änneren] Linken

### [Änneren] Kuckt och

- Lëtzebuerger satiresch Schrëften
- Lëscht vu Lëtzebuerger Zeitungen

### [Änneren] Um Spaweck

- dem Krop seng Websäit
- Eng Kritesch Analys am 'Forum'

Vun "http://lb.wikipedia.org../../../d/e/n/Den_Neie_Feierkrop_2eee.html"

Category: Zeitungen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch